**АҚПАРАТ**

**Қазақстан Республикасы Қаржы министрінің**

«Қазақстан Республикасының мемлекеттік кірістер органдары мен Ұлттық Банкі арасындағы валюталық операциялар бойынша ақпарат пен мәліметтерді ұсыну қағидаларын бекіту туралы»

**бұйрығы жобасына**

(бұдан әрі – Жоба)

Жоба Қазақстан Республикасы Салық кодексінің 53-бабының 4-тармағын іске асыру мақсатында әзірленді.

Жобаны іске асыру Ұлттық Банк пен мемлекеттік кірістер органдары арасында ақпарат алмасудың бірыңғай қағидаларын белгілеу арқылы валюталық және салықтық әкімшілендіруді жетілдіруге бағытталған.

"Астана" халықаралық қаржы орталығының бейрезиденттерінің кірістері мен қатысушыларының операцияларын қоса алғанда, 50 000 АҚШ долларынан астам валюталық операциялар туралы мәліметтерді беру қаржы ағындарының ашықтығын арттыруға және салық төлеуден жалтару тәуекелдерін төмендетуге мүмкіндік береді, тиісінше бюджетке салық түсімдерінің ұлғаюына әкеледі.

Мемлекеттік кірістер органдары мен Қазақстан Республикасы Ұлттық Банкінің өзара іс-қимыл жасау қағидалары Мемлекеттік кірістер органдарының ірі валюталық операциялар туралы ақпаратқа уақтылы қол жеткізуін, салық төлеуден жалтару және капиталды заңсыз шығару жағдайларын анықтаудың тиімділігін арттыруды, күмәнді немесе жалған операцияларды жүзеге асыру тәуекелдерін азайтуды қамтамасыз етеді.