|  |
| --- |
| Бірлескен қаулымен және бұйрықпен бекітілген |

Мемлекеттік кірістер органдары мен Қазақстан Республикасы Ұлттық Банкінің валюталық операциялар бойынша ақпарат пен мәліметтерді ұсыну жөніндегі өзара іс-қимыл қағидалары

1-тарау. Жалпы ережелер

1. Осы Мемлекеттік кірістер органдары мен Қазақстан Республикасы Ұлттық Банкінің валюталық операциялар бойынша ақпарат пен мәліметтерді ұсыну жөніндегі өзара іс-қимыл қағидалары (бұдан әрі-қағидалар) Қазақстан Республикасы Салық кодексінің (бұдан әрі – Кодекс) 53-бабының 4-тармағына сәйкес әзірленді және мемлекеттік кірістер органдары мен Қазақстан Республикасның Ұлттық Банкінің (бұдан әрі - Ұлттық банк):

1) Қазақстан Республикасы Қаржы министрлігінің Мемлекеттік кірістер комитетіне (бұдан әрі – Комитет) жеке тұлғаның (жеке тұлғаға), заңды тұлғаның (заңды тұлғаға), сондай-ақ заңды тұлғаның құрылымдық бөлімшесінің (құрылымдық бөлімшесіне) мәмілелер (келісімшарттар) бойынша, оның ішінде тауарсыз операциялар бойынша уәкілетті банктер арқылы жүргізілген, 50 000 (елу мың) Америка Құрама Штаттар (бұдан әрі – АҚШ) доллары сомасы баламасындағы валюталық операциялар бойынша Қазақстан Республикасынан және Қазақстан Республикасына төлемдері және (немесе) ақша аударымдары туралы уәкілетті банктерден алынған ақпаратты (бұдан әрі – 50 000 (елу мың) АҚШ доллары сомасы баламасындағы валюталық операциялар бойынша ақпарат);

2) Салық кодексінің 679-бабы 1-тармағының 39) тармақшасына сәйкес мемлекеттік кірістер органына (бұдан әрі – МКО) Қазақстан Республикасындағы көздерден бейрезиденттің:

өтеу мерзімі жиырма төрт айдан аспайтын қаржылай қарыз талаптарында белгіленген мерзімдерде өтелмеген немесе ішінара өтелмеген негізгі борыш мөлшерінде алынған қаржылай қарыз (банктік қарызды қоспағанда).

Егер қаржылай қарыздың талаптарында қаржылай қарыздың негізгі борышын өтеу графигі көзделсе, қаржылай қарыздың негізгі борышын өтеу графигіне сәйкес бейрезиденттің резидент алдында орындамаған әрбір міндеттеме кіріс деп танылады;

өтеу мерзімі жиырма төрт айдан асатын, бірақ алпыс айдан аспайтын қаржылай қарыз талаптарында белгіленген мерзімдерде өтелмеген немесе ішінара өтелмеген негізгі борыш мөлшерінде алынған қаржылай қарыз (банктік қарызды қоспағанда);

өтеу мерзімі алпыс айдан асатын, негізгі борыш мөлшерінде алынған қаржылай қарыз (банктік қарызды қоспағанда);

резидент алған және Қазақстан Республикасының шегінен тысқары жердегі шетел банкіндегі шотқа есепке жатқызылған қаржылай қарызды (банктік қарызды қоспағанда) өтеу мақсатында резидент жүзеге асыратын төлемдер;

қаржылай қарыздың талаптары бойынша мұндай қарызды өтеу Қазақстан Республикасының шегінен тысқары жердегі шетел банкіндегі шотқа жүзеге асырылатын, бейрезидентке қаржылай қарыз (банктік қарызды қоспағанда) беру мақсатында жүзеге асырылатын төлемдер;

резидент үлестес емес бейрезидентке беретін, талаптары бойынша қарызды пайдаланғаны үшін сыйақы төлеу көзделмеген қаржылай қарызды (банктік қарызды қоспағанда) беру жөніндегі төлем сомасына орташа нарықтық мөлшерлемені көбейту жолымен есептелетін сома түріндегі кірістері деп танылатын операциялар туралы мәліметтерді;

3) «Астана» халықаралық қаржы орталығының (бұдан әрі – АХҚО) қатысушылары АХҚО аумағында жүргізілген валюталық операциялар туралы АХҚО-ның Қаржылық қызметтерді реттеу жөніндегі комитетінен алынған мәліметтерді ұсыну бойынша өзара іс-қимыл тәртібін айқындайды.

2. Осы Қағидалар шеңберінде мәліметтерді ұсыну ақпараттық жүйелерді интеграциялау жолымен жүзеге асырылады. Ақпараттық жүйелер интеграцияланғанға дейін мәліметтер қағаз жеткізгіште не өзге де электрондық тәсілмен ұсынылады.

2-тарау. 50 000 (елу мың) АҚШ доллары сомасы баламасындағы валюталық операциялар бойынша ақпаратты және Қазақстан Республикасындағы көздерден бейрезиденттің кірістері деп танылатын операциялар туралы мәліметтерді ұсыну тәртібі мен мерзімі

3. Ұлттық Банк жеке тұлғаның (жеке тұлғаға), заңды тұлғаның (заңды тұлғаға), сондай-ақ заңды тұлғаның құрылымдық бөлімшесінің (құрылымдық бөлімшесіне) мәмілелер (келісімшарттар) бойынша, оның ішінде тауарсыз операциялар бойынша уәкілетті банктер арқылы жүргізілген, елу мың АҚШ доллары сомасы баламасындағы валюталық операциялар бойынша Қазақстан Республикасынан және Қазақстан Республикасына төлемдері және (немесе) ақша аударымдары туралы уәкілетті банктерден алынған ақпаратты Комитетке осы Қағидаларға 1-қосымшаға сәйкес нысан бойынша электрондық түрде ай сайын есепті айдан кейінгі екінші айдың 20-сы күнін қоса алғанға дейін ұсынады.

4. Ұлттық Банк Салық кодексінің 679-бабы 1-тармағының 39) тармақшасына сәйкес Қазақстан Республикасындағы көздерден бейрезиденттің кірістері деп танылатын операциялар туралы мәліметтерді Комитетке осы Қағидаларға 2-қосымшаға сәйкес нысан бойынша электрондық түрде ай сайын есепті айдан кейінгі екінші айдың 20-сы күнін қоса алғанға дейін ұсынады.

**3-тарау. «Астана» халықаралық қаржы орталығының (бұдан әрі – АХҚО) қатысушылары АХҚО аумағында жүргізілген валюталық операциялар туралы АХҚО-ның Қаржылық қызметтерді реттеу жөніндегі комитетінен алынған мәліметтерді ұсыну мен мерзімі**

5. Ұлттық Банк Комитетке:

1) осы Қағидаларға 3-қосымшаға сәйкес нысан бойынша электрондық түрде ай сайын есепті айдан кейінгі айдың 25-і күнін қоса алғанға дейін валюталық операциялар бойынша, оның ішінде «Астана» халықаралық қаржы орталығының аумағында жасалатын «Астана» халықаралық қаржы орталығының қатысушыларының тапсырмалары бойынша жүргізілген төлемдер және (немесе) ақша аударымдары туралы;

2) «Валюталық реттеу және «Астана» халықаралық қаржы орталығында жүргізілетін валюталық операциялар туралы мәліметтерді ұсыну қағидалары» «Астана» халықаралық қаржы орталығының және Ұлттық Банктің 2021 жылғы 10 қарашадағы № 6 бірлескен бұйрығымен бекітілген Валюталық реттеу және АХҚО-да жүргізілетін валюталық операциялар туралы мәліметтерді ұсыну қағидаларының (бұдан әрі – АХҚО қағидалары) 5-қосымшасына 2-қосымшаға сәйкес нысан бойынша электрондық түрде ай сайын есепті айдан кейінгі айдың 25-і күнін қоса алғанға дейін клиенттердің шетел валютасындағы банктік шоттарындағы ақша қаражатының қалдығы бойынша деректерді қоса алғанда, олардың ақша қозғалысы туралы;

3) АХҚО қағидаларының 5-қосымшасына 3-қосымшаға сәйкес нысан бойынша электрондық түрде тоқсан сайын есепті тоқсаннан кейінгі айдың 25-і күнін қоса алғанға дейін «Астана» халықаралық қаржы орталығының қатысушыларының бағалы қағаздармен операциялары бойынша;

4) АХҚО қағидаларының 5-қосымшасына 4-қосымшаға сәйкес нысан бойынша электрондық түрде ай сайын есепті кезеңнен кейінгі айдың 25-і күнін қоса алғанға дейін капитал қозғалысы операциялары негізінде және оларды орындау үшін жүзеге асырылатын шарттар бойынша;

5) АХҚО қағидаларының 5-қосымшасына 6-қосымшаға сәйкес нысан бойынша электрондық түрде есепті тоқсаннан кейінгі екінші айдың 25-і күнін қоса алғанға дейін инвестицияларды басқару қызметтерін көрсететін АХҚО қатысушыларының инвестициялар көлемі бойынша деректер түріндегі АХҚО мәліметтерді ұсынады.

**4-тарау. Қорытынды ереже**

6. МКО және Ұлттық Банк Қазақстан Республикасының заңнамасына сәйкес осы Қағидаларға сәйкес алынған ақпарат пен мәліметтердің құпиялылығын сақтайды.

Мемлекеттік кірістер органдары мен Қазақстан Республикасы Ұлттық Банкінің валюталық операциялар бойынша ақпарат пен мәліметтерді ұсыну жөніндегі өзара іс-қимыл қағидаларына 1-қосымша

Әкімшілік деректерді

жинауға арналған

нысан

Ұсынылады: Қазақстан Республикасы Қаржы министрлігінің Мемлекеттік кірістер комитетіне

Әкімшілік деректерді өтеусіз негізде жинауға арналған нысан интернет-ресурста орналастырылған: kgd.gov.kz

Әкімшілік нысанның атауы: Жеке тұлғаның (жеке тұлғаға), заңды тұлғаның (заңды тұлғаға), сондай-ақ заңды тұлғаның құрылымдық бөлімшесінің (құрылымдық бөлімшесіне) мәмілелер (келісімшарттар) бойынша, оның ішінде тауарсыз операциялар бойынша уәкілетті банктер арқылы жүргізілген, елу мың АҚШ доллары сомасы баламасындағы валюталық операциялар бойынша Қазақстан Республикасынан және Қазақстан Республикасына төлемдері және (немесе) ақша аударымдары туралы уәкілетті банктерден алынған ақпарат

Әкімшілік деректерді өтеусіз негізде жинауға арналған нысанының индексі (нысан атауының қысқаша әріптік-цифрлық көрінісі): ПС50АҚШ

Жиілігі: ай сайын

Есепті кезең: ай

Әкімшілік деректерді өтеусіз негізде жинауға арналған нысанды ұсынатын тұлғалар тобы: Ұлттық банк

Әкімшілік деректерді өтеусіз негізде жинауға арналған нысанын ұсыну мерзімі: ай сайын есепті айдан кейінгі екінші айдың 25-і күнін қоса алғанға дейін

Жеке сәйкестендіру нөмірі/Бизнес сәйкестендіру нөмірі

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |

Жинау әдісі (қағаз жеткізгіште, электронды түрде, телефон арқылы сауал салудың компьютерлендірілген жүйесі, қағаз жеткізгішті пайдалана отырып интервьюердің жеке сауал салуы кезінде, дербес есептеу құрылғысын пайдалана отырып, интервьюердің жеке сауал салуы кезінде): электрондық түрде.

|  |  |  |  |  |  |
| --- | --- | --- | --- | --- | --- |
| Ақша жіберуші | | | | | |
| Резиденттік белгісі | Заңды тұлға / жеке тұлға | Бизнес / жеке сәйкестендіру нөмірі | Атауы немесе тегі, аты, әкесінің аты (егер ол жеке басын куәландыратын құжатта көрсетілсе) | Ел коды | Экономика секторының коды |
| 1 | 2 | 3 | 4 | 5 | 6 |
|  |  |  |  |  |  |

кестенің жалғасы

|  |  |  |  |  |  |
| --- | --- | --- | --- | --- | --- |
| Бенефициар | | | | | |
| Резиденттік белгісі | Заңды тұлға / жеке тұлға | Бизнес / жеке сәйкестендіру нөмірі | Атауы немесе тегі, аты, әкесінің аты (егер ол жеке басын куәландыратын құжатта көрсетілсе) | Ел коды | Экономика секторының коды |
| 7 | 8 | 9 | 10 | 11 | 12 |
|  |  |  |  |  |  |

кестенің жалғасы

|  |  |  |  |  |  |  |
| --- | --- | --- | --- | --- | --- | --- |
| Төлем және (немесе) ақша аудару | | | Төлем мақсатының коды (бар болса) | Валюталық шарттың нөмірі | Валюталық шарттың күні | Валюталық шарттың есептік нөмірі |
| Күні | Валютадағы сомасы | Валюта коды |
| 13 | 14 | 15 | 16 | 17 | 18 | 19 |
|  |  |  |  |  |  |  |

«Жеке тұлғаның (жеке тұлғаға), заңды тұлғаның (заңды тұлғаға), сондай-ақ заңды тұлғаның құрылымдық бөлімшесінің (құрылымдық бөлімшесіне) мәмілелер (келісімшарттар) бойынша, оның ішінде тауарсыз операциялар бойынша уәкілетті банктер арқылы жүргізілген, елу мың АҚШ доллары сомасы баламасындағы валюталық операциялар бойынша Қазақстан Республикасынан және Қазақстан Республикасына төлемдері және (немесе) ақша аударымдары туралы уәкілетті банктерден алынған ақпарат» әкімшілік деректерді өтеусіз негізде жинауға арналған нысанға қосымша

**«Жеке тұлғаның (жеке тұлғаға), заңды тұлғаның (заңды тұлғаға), сондай-ақ заңды тұлғаның құрылымдық бөлімшесінің (құрылымдық бөлімшесіне) мәмілелер (келісімшарттар) бойынша, оның ішінде тауарсыз операциялар бойынша уәкілетті банктер арқылы жүргізілген, елу мың АҚШ доллары сомасы баламасындағы валюталық операциялар бойынша Қазақстан Республикасынан және Қазақстан Республикасына төлемдері және (немесе) ақша аударымдары туралы уәкілетті банктерден алынған ақпарат» әкімшілік деректерді өтеусіз негізде жинауға арналған нысанды толтыру бойынша түсіндірме**

1. Нысанның 1 және 7-бағандарында «Валюталық реттеу және валюталық бақылау туралы» Қазақстан Республикасының Заңына сәйкес айқындалатын резиденттік белгісі көрсетіледі және мынадай тәртіппен қойылады:

"1" – резидент;

"2" – бейрезидент.

2. Нысанның 2 және 8-бағандарында, егер ақша жіберуші немесе бенефициар заңды тұлға (заңды тұлғаның филиалы) болып табылса, "1" белгісі немесе ақша жіберуші немесе бенефициар жеке тұлға болып табылса, "2" белгісі көрсетіледі.

3. Нысанның 3 және 9-бағандарында ақша жіберушінің немесе валюталық операциялар бойынша бенефициардың деректемелері көрсетіледі. Жеке тұлға үшін жеке сәйкестендіру нөмірі, заңды тұлға үшін – бизнес - сәйкестендіру нөмірі көрсетіледі.

4. Нысанның 4 және 10-бағандарында ақша жіберушінің немесе бенефициардың тегі, аты, әкесінің аты (егер ол жеке басын куәландыратын құжатта көрсетілсе) не атауы көрсетіледі.

5. Нысанның 5 және 11-бағандарында "Елдердің атауларын және олардың әкімшілік-аумақтық бөлімшелері бірліктерін белгілеуге арналған кодтар. 1-бөлім. Елдердің кодтары" ҚР ҰЖ 06 ISO 3166-1 Қазақстан Республикасының ұлттық сыныптауышына сәйкес ақша жіберушіні, бенефициарды тіркеу елінің екі таңбалы коды көрсетіледі.

6. Нысанның 6 және 12-бағандарында «Экономика секторларының және төлемдер белгілеу кодтарын қолдану қағидаларын бекіту туралы» Қазақстан Республикасы Ұлттық Банкі Басқармасының 2016 жылғы 31 тамыздағы № 203 қаулысымен (Нормативтік құқықтық актілерді мемлекеттік тіркеу тізілімінде №14365 болып тіркелген) бекітілген Экономика секторларының және төлемдер белгілеу кодтарын қолдану қағидаларына (бұдан әрі – Экономика секторларының және төлемдер белгілеу кодтарын қолдану қағидалары) сәйкес толтырылады.

7. Нысанның 13-бағанында ақшаны төлеу және (немесе) аудару күні мынадай тәртіппен сегіз цифрды көрсету арқылы көрсетіледі: күні, айы, жылы.

8. Нысанның 14-бағанында валюта оларды цифрмен көрсету арқылы төлем және (немесе) ақша аудару сомасы көрсетіледі.

Егер төлем және (немесе) ақша аудару валютасы АҚШ долларынан өзгеше болса, төлем және (немесе) ақша аудару сомасының баламасы операция жүргізілген күнге валюта айырбастаудың нарықтық бағамын пайдалана отырып есептеледі.

9. Нысанның 15-бағанында «Валюталар мен қорларды белгілеуге арналған кодтар» ҚР ҰК 07 ISO 4217-2012 Қазақстан Республикасының ұлттық жіктеуішіне сәйкес төлем (немесе) ақша аударымы валютасының үш таңбалы әріптік коды көрсетіледі.

10. Нысанның 16-бағанында Экономика секторларының және төлемдер белгілеу кодтарын қолдану қағидаларында көзделген төлемді тағайындау және (немесе) ақша аудару коды (бар болса) көрсетіледі.

11. Нысанның 17 және 18-бағандарында валюталық операциялар бойынша төлем және (немесе) ақша аударымы жүргізілген валюталық шарттың нөмірі мен күні көрсетіледі.

12. Нысанның 19-бағанында валюталық шарттың есептік нөмірі көрсетіледі.

Мемлекеттік кірістер органдары мен Қазақстан Республикасы Ұлттық Банкінің валюталық операциялар бойынша ақпарат пен мәліметтерді ұсыну жөніндегі өзара іс-қимыл қағидаларына 2-қосымша

Әкімшілік деректерді

жинауға арналған

нысан

Ұсынылады: Қазақстан Республикасы Қаржы министрлігінің Мемлекеттік кірістер комитетіне

Әкімшілік деректерді өтеусіз негізде жинауға арналған нысан интернет-ресурста орналастырылған: kgd.gov.kz

Әкімшілік нысанның атауы: Қазақстан Республикасы Салық кодексінің 679-бабы 1-тармағының 39) тармақшасына сәйкес Қазақстан Республикасындағы көздерден бейрезиденттің кірістері деп танылатын операциялар туралы мәліметтер

Әкімшілік деректерді өтеусіз негізде жинауға арналған нысанының индексі (нысан атауының қысқаша әріптік-цифрлық көрінісі): ЗП50АҚШ

Жиілігі: ай сайын

Есепті кезең: тоқсан

Әкімшілік деректерді өтеусіз негізде жинауға арналған нысанды ұсынатын тұлғалар тобы: Ұлттық банк

Әкімшілік деректерді өтеусіз негізде жинауға арналған нысанын ұсыну мерзімі: ай сайын есепті айдан кейінгі екінші айдың 25-і күнін қоса алғанға дейін

Жеке сәйкестендіру нөмірі/Бизнес сәйкестендіру нөмірі

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |

Жинау әдісі (қағаз жеткізгіште, электронды түрде, телефон арқылы сауал салудың компьютерлендірілген жүйесі, қағаз жеткізгішті пайдалана отырып интервьюердің жеке сауал салуы кезінде, дербес есептеу құрылғысын пайдалана отырып, интервьюердің жеке сауал салуы кезінде): электрондық түрде.

|  |  |  |  |  |
| --- | --- | --- | --- | --- |
| Салықтық кезең | Есептік нөмір | Есептік нөмірдің күні | Резиденттің атауы | Бизнес / жеке сәйкестендіру нөмірі |
| 1 | 2 | 3 | 4 | 5 |
|  |  |  |  |  |

кестенің жалғасы

|  |  |  |  |
| --- | --- | --- | --- |
| Бейрезиденттің атауы | Бейрезиденттің елі | Шарттың мерзімі (аймен) | Сыйақының пайыздық мөлшерлемесі |
| 6 | 7 | 8 | 9 |
|  |  |  |  |

кестенің жалғасы

|  |  |  |  |  |  |
| --- | --- | --- | --- | --- | --- |
| Шарт сомасы (шарт валютасында) | Шарт валютасының коды | Кіріс санаты | Есептік нөмірдің мәртебесі | Бейрезиденттің салық салуға жататын кірісі | Ескертпе |
| 10 | 11 | 12 | 13 |  |  |
|  |  |  |  |  |  |

«Қазақстан Республикасы Салық кодексінің 679-бабы 1-тармағының 39) тармақшасына сәйкес Қазақстан Республикасындағы көздерден бейрезиденттің кірістері деп танылатын операциялар туралы мәліметтер» әкімшілік деректерді өтеусіз негізде жинауға арналған нысанға қосымша

**«Қазақстан Республикасы Салық кодексінің 679-бабы 1-тармағының 39) тармақшасына сәйкес Қазақстан Республикасындағы көздерден бейрезиденттің кірістері деп танылатын операциялар туралы мәліметтер» әкімшілік деректерді жинауға арналған нысанды толтыру бойынша түсіндірме**

(бұдан әрі-Нысан)

1. Нысанның 1-бағанында салықтық кезең көрсетіледі.

2. Нысанның 2-бағанында валюталық шарттың есептік нөмірі көрсетіледі.

3. Нысанның 3-бағанында валюталық шарттың есептік нөмірінің күні көрсетіледі.

4. Нысанның 4-бағанында ақша жіберушінің немесе бенефициардың тегі, аты, әкесінің аты (егер ол жеке басты куәландыратын құжатта көрсетілсе) не атауы көрсетіледі.

5. Нысанның 5-бағанында ақша жіберушінің немесе валюталық операциялар бойынша бенефициардың деректемелері көрсетіледі. Жеке тұлға үшін жеке сәйкестендіру нөмірі, заңды тұлға үшін – бизнес-сәйкестендіру нөмірі көрсетіледі.

6. Нысанның 6-бағанында ақша алушының тегі, аты, әкесінің аты (егер ол жеке басын куәландыратын құжатта көрсетілсе) не атауы көрсетіледі.

7. Нысанның 7-бағанында «Елдердің атауларын және олардың әкімшілік-аумақтық бөлімшелері бірліктерін белгілеуге арналған кодтар. 1-бөлім. Елдердің кодтары» ҚР ҰЖ 06 ISO 3166-1 Қазақстан Республикасының ұлттық сыныптауышына сәйкес бейрезидентті тіркеу елінің екі таңбалы коды көрсетіледі.

8. Нысанның 8-бағанында берілген қарыз бойынша өтеу мерзімі (айлармен) көрсетіледі.

9. Нысанның 9-бағанында берілген қарыз бойынша сыйақының пайыздық мөлшерлемесі көрсетіледі.

10. Нысанның 10-бағанында берілген қарыз бойынша шарттағы (шарт валютасында) сома көрсетіледі.

11. Нысанның 11-бағанында «Валюталар мен қорларды белгілеуге арналған кодтар» ҚР ҰК 07 ISO 4217-2012 Қазақстан Республикасының ұлттық жіктеуішіне сәйкес шарт валютасының үш таңбалы әріптік коды көрсетіледі.

12. Нысанның 12-бағанында Қазақстан Республикасы Салық кодексінің 679-бабы 1-тармағының 39) тармақшасына сәйкес кірістің санаты көрсетіледі:

«1» - өтеу мерзімі жиырма төрт айдан аспайтын қаржылай қарыз талаптарында белгіленген мерзімдерде өтелмеген немесе ішінара өтелмеген негізгі борыш мөлшерінде алынған қаржылай қарыз түріндегі (банктік қарызды қоспағанда) кірістер;

«2» - өтеу мерзімі жиырма төрт айдан асатын, бірақ алпыс айдан аспайтын қаржылай қарыз талаптарында белгіленген мерзімдерде өтелмеген немесе ішінара өтелмеген негізгі борыш мөлшерінде алынған қаржылай қарыз (банктік қарызды қоспағанда) түріндегі кірістер;

«3» - өтеу мерзімі алпыс айдан асатын, негізгі борыш мөлшерінде алынған қаржылай қарыз (банктік қарызды қоспағанда) түріндегі кірістер;

«4» - резидент алған және Қазақстан Республикасының шегінен тысқары жердегі шетел банкіндегі шотқа есепке жатқызылған қаржылай қарызды (банктік қарызды қоспағанда) өтеу мақсатында резидент жүзеге асыратын төлемдер түріндегі кірістер;

«5» - қаржылай қарыздың талаптары бойынша мұндай қарызды өтеу Қазақстан Республикасының шегінен тысқары жердегі шетел банкіндегі шотқа жүзеге асырылатын, бейрезидентке қаржылай қарыз (банктік қарызды қоспағанда) беру мақсатында жүзеге асырылатын төлемдер түріндегі кірістер;

«6» - резидент үлестес емес бейрезидентке беретін, талаптары бойынша қарызды пайдаланғаны үшін сыйақы төлеу көзделмеген қаржылай қарызды (банктік қарызды қоспағанда) беру жөніндегі төлем сомасына орташа нарықтық мөлшерлемені көбейту жолымен есептелетін сома түріндегі кірістер.

13. Нысанның 13-бағанында шарттың есептік нөмірінің мәртебесі көрсетіледі.

14. Нысанның 14-бағанында Қазақстан Республикасы Салық кодексінің 679-бабы 1-тармағының 39) тармақшасына сәйкес бейрезиденттің салық слауға жататын кірісінің сомасы көрсетіледі.

15. Нысанның 15-бағанында Ұлттық банк пен Комитеттің келісуі бойынша айқындалатын, берілетін деректердің қосымша құрамы көрсетіледі.

Мемлекеттік кірістер органдары мен Қазақстан Республикасы Ұлттық Банкінің валюталық операциялар бойынша ақпарат пен мәліметтерді ұсыну жөніндегі өзара іс-қимыл қағидаларына 3-қосымша

Әкімшілік деректерді

жинауға арналған

нысан

Ұсынылады: Қазақстан Республикасы Қаржы министрлігінің Мемлекеттік кірістер комитетіне

Әкімшілік деректерді өтеусіз негізде жинауға арналған нысан интернет-ресурста орналастырылған: kgd.gov.kz

Әкімшілік нысанның атауы: валюталық операциялар бойынша, оның ішінде «Астана» халықаралық қаржы орталығының аумағында жасалатын «Астана» халықаралық қаржы орталығының қатысушыларының тапсырмалары бойынша жүргізілген төлемдер және (немесе) ақша аударымдары туралы мәліметтер

Әкімшілік деректерді өтеусіз негізде жинауға арналған нысанының индексі (нысан атауының қысқаша әріптік-цифрлық көрінісі): ВОТАМ\_АХҚО

Жиілігі: ай сайын

Есепті кезең: ай

Әкімшілік деректерді өтеусіз негізде жинауға арналған нысанды ұсынатын тұлғалар тобы: Ұлттық банк

Әкімшілік деректер нысанын ұсыну мерзімі: ай сайын есепті айдан кейінгі екінші айдың 20-сы күнін қоса алғанға дейін

Жеке сәйкестендіру нөмірі/Бизнес сәйкестендіру нөмірі

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |

Жинау (қағаз жеткізгіште, электронды түрде, телефон арқылы сауал салудың компьютерлендірілген жүйесі, қағаз жеткізгішті пайдалана отырып интервьюердің жеке сауал салуы кезінде, дербес есептеу құрылғысын пайдалана отырып, интервьюердің жеке сауал салуы кезінде): электрондық түрде.

|  |  |  |  |  |  |
| --- | --- | --- | --- | --- | --- |
| Ақша жіберуші | | | | | |
| Резиденттік белгісі | Заңды тұлға / жеке тұлға | Бизнес / жеке сәйкестендіру нөмірі | Атауы немесе тегі, аты, әкесінің аты (егер ол жеке басын куәландыратын құжатта көрсетілсе) | Ел коды | Экономика секторының коды |
| 1 | 2 | 3 | 4 | 5 | 6 |
|  |  |  |  |  |  |

кестенің жалғасы

|  |  |  |  |  |  |
| --- | --- | --- | --- | --- | --- |
| Бенефициар | | | | | |
| Резиденттік белгісі | Заңды тұлға / жеке тұлға | Бизнес / жеке сәйкестендіру нөмірі | Атауы немесе тегі, аты, әкесінің аты (егер ол жеке басын куәландыратын құжатта көрсетілсе) | Ел коды | Экономика секторының коды |
| 7 | 8 | 9 | 10 | 11 | 12 |
|  |  |  |  |  |  |

кестенің жалғасы

|  |  |  |  |  |  |
| --- | --- | --- | --- | --- | --- |
| Төлем және (немесе) ақша аудару | | | Төлем мақсатының  коды  (бар болса) | Валюталық операция коды | Ақшаны шығаруға байланысты операцияның белгісі |
| Күні | Валютадағы сомасы | Валюта коды |
| 13 | 14 | 15 | 16 | 17 | 18 |
|  |  |  |  |  |  |

кестенің жалғасы

|  |  |  |  |  |
| --- | --- | --- | --- | --- |
| Валюталық операция бойынша контрагент ұйымының (банкінің) сәйкестендіру коды | Валюталық операция бойынша контрагент ұйымының (банкінің) атауы | Валюталық шарттың нөмірі | Валюталық шарттың күні | Валюталық шарттың есептік нөмірі |
|
| 19 | 20 | 21 | 22 | 23 |
|  |  |  |  |  |

«Валюталық операциялар бойынша, оның ішінде «Астана» халықаралық қаржы орталығының аумағында жасалатын «Астана» халықаралық қаржы орталығының қатысушыларының тапсырмалары бойынша жүргізілген төлемдер және (немесе) ақша аударымдары туралы мәліметтер» әкімшілік деректерді өтеусіз негізде жинауға арналған нысанға қосымша

**«Валюталық операциялар бойынша, оның ішінде «Астана» халықаралық қаржы орталығының аумағында жасалатын «Астана» халықаралық қаржы орталығының қатысушыларының тапсырмалары бойынша жүргізілген төлемдер және (немесе) ақша аударымдары туралы мәліметтер» әкімшілік деректерді жинауға арналған нысанды толтыру бойынша түсіндірме**

1. Нысанның 1 және 7-бағандарында «Валюталық реттеу және валюталық бақылау туралы» Қазақстан Республикасының Заңына сәйкес айқындалатын резиденттік белгісі көрсетіледі және мынадай тәртіппен қойылады:

«1» – резидент;

«2» – бейрезидент.

2. Нысанның 2 және 8-бағандарында, егер ақша жіберуші немесе бенефициар заңды тұлға (заңды тұлғаның филиалы) болып табылса, «1» белгісі немесе ақша жіберуші немесе бенефициар жеке тұлға болып табылса, «2» белгісі көрсетіледі.

3. Нысанның 3 және 9-бағандарында ақша жіберушінің немесе валюталық операциялар бойынша бенефициардың деректемелері көрсетіледі. Жеке тұлға үшін жеке сәйкестендіру нөмірі, заңды тұлға үшін – бизнес-сәйкестендіру нөмірі көрсетіледі.

4. Нысанның 4 және 10-бағандарында ақша жіберушінің немесе бенефициардың тегі, аты, әкесінің аты (егер ол жеке басын куәландыратын құжатта көрсетілсе) не атауы көрсетіледі.

5. Нысанның 5 және 11-бағандарында «Елдердің атауларын және олардың әкімшілік-аумақтық бөлімшелері бірліктерін белгілеуге арналған кодтар. 1-бөлім. Елдердің кодтары» ҚР ҰЖ 06 ISO 3166-1 Қазақстан Республикасының ұлттық сыныптауышына сәйкес ақша жіберушіні, бенефициарды тіркеу елінің екі таңбалы коды көрсетіледі.

6. Нысанның 6 және 12-бағандарында «Экономика секторларының және төлемдер белгілеу кодтарын қолдану қағидаларын бекіту туралы» Қазақстан Республикасы Ұлттық Банкі Басқармасының 2016 жылғы 31 тамыздағы № 203 қаулысымен (Нормативтік құқықтық актілерді мемлекеттік тіркеу тізілімінде №14365 болып тіркелген) бекітілген Экономика секторларының және төлемдер белгілеу кодтарын қолдану қағидаларына (бұдан әрі – Экономика секторларының және төлемдер белгілеу кодтарын қолдану қағидалары) сәйкес толтырылады.

7. Нысанның 13-бағанында ақшаны төлеу және (немесе) аудару күні мынадай тәртіппен сегіз цифрды көрсету арқылы көрсетіледі: күні, айы, жылы.

8. Нысанның 14-бағанында валюта оларды цифрмен көрсету арқылы төлем және (немесе) ақша аудару сомасы көрсетіледі.

Егер төлем және (немесе) ақша аудару валютасы АҚШ долларынан өзгеше болса, төлем және (немесе) ақша аудару сомасының баламасы операция жүргізілген күнге валюта айырбастаудың нарықтық бағамын пайдалана отырып есептеледі.

9. Нысанның 15-бағанында «Валюталар мен қорларды белгілеуге арналған кодтар» ҚР ҰК 07 ISO 4217-2012 Қазақстан Республикасының ұлттық жіктеуішіне сәйкес төлем (немесе) ақша аударымы валютасының үш таңбалы әріптік коды көрсетіледі.

10. Нысанның 16-бағанында Экономика секторларының және төлемдер белгілеу кодтарын қолдану қағидаларында көзделген төлемді тағайындау және (немесе) ақша аудару коды (бар болса) көрсетіледі.

11. Нысанның 17-бағанында Қазақстан Республикасының Ұлттық Банкі Басқармасының 2019 жылғы 30 наурыздағы № 40 қаулысымен бекітілген Қазақстан Республикасында валюталық операцияларды жүзеге асыру қағидаларының (бұдан әрі – Валюталық операцияларды жүзеге асыру қағидалары) «Валюталық операция туралы мәліметтер» нысанын толтыру жөніндегі түсіндірмеге қосымша болып табылатын валюталық операциялар кодтарының кестесіне сәйкес толтырылады.

12. Нысанның 18-бағаны Валюталық операцияларды жүзеге асыру қағидаларының 16-1 және 16-2-тармақтарына сәйкес мынадай түрде толтырылады:

"1.1" – егер тиісті валюталық шарттың талаптарында (бастапқыда не валюталық шартқа өзгерістер және (немесе) толықтырулар енгізілгеннен кейін) резиденттен алуға жататын ақшаны резиденттің ЕДБ-дағы банктік шоттарына аударуды жүзеге асыру көзделмесе, бейрезиденттің резидентке (екінші деңгейдегі банктерді (бұдан әрі – ЕДБ) қоспағанда) ақша беруін көздейтін қаржылық қарыз;

"1.2" - егер тиісті валюталық шарттың талаптарында (бастапқыда не валюталық шартқа өзгерістер және (немесе) толықтырулар енгізілгеннен кейін) резиденттен алуға жататын ақшаны ЕДБ-дағы резиденттің банктік шоттарына аударуды жүзеге асыру көзделмесе, резидентте (ЕДБ-нен басқа) резидентке ақшаны қайтару жөніндегі талаптардың туындауын көздейтін қаржылық қарыз;

"1.3" - егер тиісті валюталық шарттың талаптарында (бастапқыда не валюталық шартқа өзгерістер және (немесе) толықтырулар енгізілгеннен кейін) қаржылық қарыз нысанасын пайдаланғаны үшін сыйақы төлеу көзделмесе, резиденттің аффилиирленген тұлға болып табылмайтын бейрезидентке ақша беруін көздейтін қаржылық қарыз;

"1.4" - егер тиісті валюталық шарттың талаптарында (бастапқыда не валюталық шартқа өзгерістер және (немесе) толықтырулар енгізілгеннен кейін) бейрезиденттің экспортты төлеу жөніндегі міндеттемелерді орындау мерзімі резидент міндеттемелерді орындаған күннен бастап 720 (жеті жүз жиырма) күннен асады деп көзделсе, экспорт жөніндегі операциялар;

"1.5" - егер тиісті валюталық шарттың талаптарымен (бастапқыда не валюталық шартқа өзгерістер және (немесе) толықтырулар енгізілгеннен кейін) бейрезиденттің тауарларды жеткізу (жұмыстарды орындау, қызметтер көрсету) немесе аванстық төлемді немесе толық көлемде алдын ала төлем сомасын қоса алғанда, ақшаны қайтару жөніндегі міндеттемелерді орындау мерзімі резидент міндеттемелерін орындаған күннен бастап 720 (жеті жүз жиырма) күннен асады деп көзделсе (бейрезидент өзінің импорт бойынша міндеттемелерін орындамаған жағдайда), импорт жөніндегі операциялар;

"1.6" – резиденттің клиенттердің тапсырмалары бойынша валюталық операцияларды жүзеге асыратын бағалы қағаздар нарығының бейрезидент-кәсіби қатысушысына баламасында елу мың АҚШ долларынан асатын сомаға ақша аударымы;

"1.7" – резиденттің шетелдегі өз шотына баламасы елу мың АҚШ долларынан асатын сомаға ақша аударуы;

"1.8" - резидент бейрезиденттің пайдасына баламасы елу мың АҚШ долларынан асатын сомаға жүзеге асыратын өтеусіз ақша аударымы;

"2" – бір бейрезидент жасаған екі немесе одан да көп валюталық шарттар бойынша осындай валюталық шарттар есептік нөмір беруге жататын шекті мәннен асатын жалпы сомаға күнтізбелік ай үшін бір тұлғаның төлемдері және (немесе) ақшасын аударымдары;

"0" - басқа жағдайларда.

13. Нысанның 19 және 20 – бағандарында валюталық операция бойынша контрагент ұйымының (банкінің) - алынған төлемдер және (немесе) ақша аударымдары үшін ақша жөнелтуші ұйымның (банктің), жіберілген төлемдер және (немесе) ақша аударымдары үшін бенефициар ұйымының (банкінің) сәйкестендіру коды және атауы көрсетіледі. Банкішілік валюталық операциялар бойынша АХҚО және (немесе) ЕДБ есеп беретін банкі туралы ақпарат көрсетіледі. Оның негізінде ақша төлемі және (немесе) аударымы жүргізілетін құжаттарда ақша жөнелтушінің ұйымы (банкі) туралы ақпарат болмаған кезде 5-бөлім толтырылмайды.

14. Нысанның 21 және 22-бағандарында төлем және (немесе) валюта бойынша ақша аударымы жүргізілген валюталық шарттың нөмірі мен күні көрсетіледі.

15. Нысанның 23-бағанында валюталық шарттың есептік нөмірі көрсетіледі.